**Ministru kabineta noteikumu projektu par valsts pārbaudes darbu, to norises laiku un brīvdienu laiku maiņu** **saistībā ar ārkārtējās situācijas izsludināšanu sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Paredzēto grozījumu mērķis ir noteikt, ka:1. izglītojamiem, kuri vispārējo vidējo izglītību apgūst atbilstoši Ministru kabineta 2013. gada 21. maija noteikumiem Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”, lai iegūtu vispārējo vidējo izglītību, būs jākārto trīs obligātie eksāmeni (latviešu valoda, viena svešvaloda un matemātika);2. 2020./2021.mācību gadā valsts pārbaudes darbi 3.klases izglītojamajiem ir no 25. janvāra līdz 11.martam un svešvalodu eksāmeni par vispārējās vidējās izglītības ieguvi notiek no 2021. gada 11. maija līdz 2021. gada 14. maijam;3. 12. klases izglītojamiem pavasara brīvdienas būs no 2021. gada 15. marta līdz 2021. gada 19. martam, tāpat kā 1.–11. klases izglītojamiem, lai vienā nedēļā varētu plānot nepieciešamos metodiskos pasākumus visiem skolotājiem reizē. Izglītības iestāde, kas īsteno pamatizglītības programmu tālmācības formā, sociālās korekcijas izglītības iestāde un speciālās izglītības iestāde patstāvīgi pieņem lēmumu par vienu nedēļu ilgām papildu brīvdienām 1. klases izglītojamiem. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts:1. “Grozījums Ministru kabineta 2019. gada 3. septembra noteikumos Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”” (turpmāk – grozījumi standartā) izdots saskaņā ar Izglītības likuma 14. panta 19. punktu un Vispārējās izglītības likuma 4. panta 11. un 11.1 punktu;2. “Grozījumi Ministru kabineta 2020. gada 26. maija noteikumos Nr. 319 “Noteikumi par valsts pārbaudes darbu norises laiku 2020./2021. mācību gadā”” (turpmāk – grozījumi noteikumos par valsts pārbaudes darbu norises laikiem) izdots saskaņā ar Vispārējās izglītības likuma 4. panta 12. punktu;3. Grozījumi Ministru kabineta 2020. gada 14. janvāra noteikumos Nr. 28 “Noteikumi par 2020./2021. mācību gada un mācību semestru sākuma un beigu laiku un brīvdienu laiku”” (turpmāk - grozījumi noteikumos par mācību gada un brīvdienu laiku) izdoti saskaņā ar Vispārējās izglītības likuma 4. panta 16. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiku 2020./2021. mācību gadā nosaka Ministru kabineta 2020. gada 26.maija noteikumi Nr. 319 “Noteikumi par valsts pārbaudes darbu norises laiku 2020./2021. mācību gadā”. Ņemot vērā Ministru kabineta 2020. gada 6. novembra rīkojumā Nr. 655 „Par ārkārtējās situācijas izsludināšanu” (turpmāk - rīkojums par ārkārtējo situāciju) noteikto, kā arī to, ka 2020./2021.mācību gadā mācības pārsvarā notiek attālināti, kas savukārt ietekmē valodu apguvi, valsts pārbaudījumi svešvalodā par vispārējās vidējās izglītības ieguvi var notikt maijā, kad izglītojamie, uzlabojoties epidemioloģiskajai situācijai, būs pilnveidojuši savas valodas prasmes klātienē. Ar 2021. gada 7. janvāra grozījumiem rīkojumā par ārkārtējās situāciju par trim nedēļām ir pagarināts 3. klases skolēnu brīvlaiks, kā rezultātā diagnosticējošo darbu norise nevar notikt atbilstoši 2020. gada 26. maija noteikumos Nr. 319 “Noteikumi par valsts pārbaudes darbu norises laiku 2020./2021. mācību gadā” noteiktajam, sākot ar 4.janvāri. Diagnosticējošie darbi 3. klasē tiek plānoti vēlāk – nevis janvārī un februārī, bet martā, tāpēc nepieciešams veikt grozījumus noteikumos par valsts pārbaudes darbu norises laiku. Minētie grozījumi paredz noteikt, ka valsts pārbaudes darbi 3.klases izglītojamajiem ir no 25. janvāra līdz 11.martam un svešvalodu eksāmeni par vispārējās vidējās izglītības ieguvi 2020./2021.mācību gadā notiek no 2021. gada 11. maija līdz 2021. gada 14. maijam.Tā kā kopš ārkārtas situācijas izsludināšanas mācību process notiek attālināti, epidemioloģiskā situācija nav uzlabojusies salīdzinājumā ar 2020. gadu un valsts pārbaudes darbu norisē arī turpmāk jāievēro veselības aizsardzības pasākumi, tajā skaitā jāierobežo iespējamo izglītojamo pulcēšanās reižu skaits, ņemot vērā arī to, ka jau 2019./2020. mācību gadā vispārējās vidējās izglītības ieguvējiem bija obligāti jākārto trīs eksāmeni, grozījumi standartā paredz, ka izglītojamiem, kuri vispārējo vidējo izglītību apgūst atbilstoši Ministru kabineta 2013. gada 21. maija noteikumiem Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” būs jākārto trīs obligātie eksāmeni (latviešu valoda, viena svešvaloda un matemātika). Izglītojamie varēs kārtot vienu vai vairākus izvēles eksāmenus, piemēram, ja tas nepieciešams iestājai augstākās izglītības iestādē. Šāds regulējums būs piemērojams ne vien 2020./2021. mācību gadā, bet arī turpmāk attiecībā uz izglītojamajiem, kuri vispārējo vidējo izglītību būs apguvuši atbilstoši Ministru kabineta 2013. gada 21. maija noteikumiem Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” un šobrīd mācās vispārējās vidējās izglītības iestādes 11. klasē un eksāmenu izvēlējušies kārtot 2020./2021. mācību gadā. Izglītojamie izvēles eksāmenus izvēlas kārtot agrāk, jo attiecīgajā klasē ir pabeiguši mācību kursu, kā arī ceturtais jeb izvēles eksāmens ir tajā mācību priekšmetā, kuru kā atlases kritēriju nav definējušas augstākās izglītības iestādes. No iepriekš minētā izriet, ka izglītojamie ir savlaicīgi jāinformē par izmaiņām normatīvajos aktos un ka izvēles eksāmens nebūs obligāts arī tajā gadā, kad viņi iegūs atestātu par vispārējo vidējo izglītību. Ministru kabineta 2013. gada 21. maija noteikumu Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” piemērošana notiek, ievērojot Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” 25. punktā noteikto par jauno standartu spēkā stāšanās kārtību.Sertifikātus par vispārējo vidējo izglītību varētu izsniegt 2021. gada 30. jūnijā, ievērojot nepieciešamo laiku valsts pārbaudījumu darbu vērtēšanai un datu apstrādei. Grozījumi noteikumos par mācību gada un brīvdienu laiku paredz, ka 12. klases izglītojamiem pavasara brīvdienas būs no 2021. gada 15. marta līdz 2021. gada 19. martam tāpat kā 1. – 11. klases izglītojamiem. Tā kā svešvalodu eksāmeni par vispārējo vidējo izglītību plānoti kārtot 2021. gada 11. – 14.maijā, tad nav nepieciešams 12. klases izglītojamiem noteikt atsevišķas pavasara brīvdienas. Ja visi izglītojamie vienā laikā dodas brīvlaikā, tad izglītības iestādē ir iespēja brīvi plānot vienā nedēļā nepieciešamos metodiskos pasākumus visiem skolotājiem reizē.Rīkojuma par ārkārtējo situāciju 5.13.7. apakšpunkts nosaka, ka ziemas brīvdienas 2020./2021. mācību gadā 1.–4. klases izglītojamiem ilgst no 2020. gada 21. decembra līdz 2021. gada 22. janvārim un otrais semestris sākas 2021. gada 25. janvārī, kā arī to, ka minēto nosacījumu nepiemēro sociālās korekcijas izglītības iestādei "Naukšēni" un speciālās izglītības iestādēm; kā arī izglītības ieguvei tālmācībā. Ņemot vērā minēto, nav nepieciešams organizēt vienu nedēļu ilgas papildu brīvdienas 1. klases izglītojamiem otrajā semestrī, izņemot izņēmuma gadījumus, tādēļ grozījumi noteikumos par mācību gada un brīvdienu laiku paredz, ka izglītības iestāde, kas īsteno pamatizglītības programmu tālmācības formā, sociālās korekcijas izglītības iestāde un speciālās izglītības iestāde patstāvīgi pieņem lēmumu par vienu nedēļu ilgām papildu brīvdienām 1. klases izglītojamiem. Papildu brīvdienas organizē otrajā semestrī. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs) un Izglītības un zinātnes ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto valsts pārbaudes darbus 2020./2021. mācību gadā (18684 3.klases izglītojamie, 15800 svešvalodas eksāmenu par vispārējo vidējo izglītību kārtotāji), izglītības iestādes (sākumskolas, vidusskolas un profesionālās izglītības iestādes). Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109, Centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums  | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija ir sagatavota par grozījumiem standartā, grozījumiem noteikumos par valsts pārbaudes darbu norises laiku, grozījumiem noteikumos par mācību gada un brīvdienu laiku. |
| 2. | Atbildīgā institūcija | Izglītības un zinātnes ministrija |
| 3. | Cita institūcija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekti šo jomu neskar |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrs, izglītības iestādes, kuras īsteno vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretārs J.Volberts

Špūle 60001606

kaspars.spule@visc.gov.lv